## Rješenje Agencije za zaštitu tržišnog natjecanja klasa: UP/I-030-02/2000-01/56 od 1. ožujka 2001.

### NN 4/2002 (16.1.2002.), Rješenje Agencije za zaštitu tržišnog natjecanja klasa: UP/I-030-02/2000-01/56 od 1. ožujka 2001.

# AGENCIJA ZA ZAŠTITU TRŽIŠNOG NATJECANJA

153

Na teme­lju članka 24., članka 27. stavka 1. i članka 29. stav­ka 1.
Zakona o zaštiti tržišnog natjeca­nja (»Narodne novine«, broj 48/95, 52/97 i
89/98), po prijavi namjere provedbe koncentracije poduzetnika, koju je podnio
poduzetnik Zagrebačka banka d.d., sa sjedištem u Zagrebu, Paromlinska 2,
zastupan po punomoćniku Igoru Tepšiću, ravnate­lj Agencije za zaštitu tržišnog
natjeca­nja donosi sljedeće

## RJEŠENJE

I. Ocje­njuje se dopuštenom koncentracija
poduzetnikâ nastala pripaja­njem poduzetnika Zagrebačka banka Pomorska banka
d.d., sa sjedištem u Splitu, Ivana Gundulića 26, poduzetniku Zag­rebačka banka
d.d., sa sjedištem u Zagrebu, Paromlinska 2.

II. Koncentracija poduzetnikâ
iz točke I. izreke ovog rješe­nja upisuje se u Upisnik o koncentracijama.

III. Ovo rješe­nje je konačno
u upravnom postupku.

IV. Ovo rješe­nje bit će
objav­ljeno u »Narodnim novinama«.

V. Obvezuje se poduzetnik
Zagrebačka banka d.d. da u roku od osam dana od dostave ovog rješe­nja podmiri
trošak upravnog postupka u iznosu od 250.000,00 kuna.

Obrazlože­nje

1. Poduzetnik Zagrebačka banka d.d., sa sjedištem u Zagrebu, Paromlinska
2 (da­lje: ZABA, odnosno podnosite­lj prijave), podnio je 10. svib­nja 2000.
Agenciji za zaštitu tržišnog natjeca­nja (da­lje: Agencija) prijavu
koncentracije poduzetnika, koja je nastala pripaja­njem poduzetnika Zagrebačka
banka Pomorska banka d.d., sa sjedištem u Splitu, Ivana Gundulića 26 (da­lje:
ZABA-Pomorska) podnosite­lju prijave.

Kako prijava nije sadržavala
sve podatke propisane člankom 7. Pravilnika o načinu vođe­nja Upisnika o
koncentracijama (»Narodne novine«, broj 30/97; da­lje: Pravilnik), Agencija je
pozvala podnosite­lja prijave da istu dopuni sukladno članku 7. Pravilnika, što
je podnosite­lj prijave izvršio zak­ljučno s dopisom od 21. srp­nja 2000.

Prijava namjere provedbe
koncentracije podnesena je Agenciji radi ocjene i upisa u Upisnik o
koncentracijama, sukladno članku 22. i članku 23. stavku 1. Zakona o zaštiti
tržišnog natjeca­nja (»Narodne novine«, broj 48/95, 52/97 i 89/98; da­lje:
ZZTN).

2. U postupku ocjene prijav­ljene
koncentracije utvrđene su sjedeće či­njenice:

a) Pravni teme­lj
koncentracije je Ugovor o pripaja­nju, sklop­ljen 6. trav­nja 2000. između
ZABA-e, kao preuzimate­lja, i ZABA-Pomorske, kao pripojenog društva.

Uoči pripaja­nja, ZABA je
bila imate­lj 94,74% dionica ZABA-Pomorske, dok je ostatak dionica držala sama
ZABA-Pomorska kao vlastite dionice.

Predmetnim ugovorom na ZABA-u
su prešle sva imovina i obveze ZABA-Pomorske, a ZABA-Pomorska danom upisa pripa­ja­nja
u sudski re­gistar prestaje postojati.

b) Pri utvrđiva­nju obveze
prijave namjere koncentracije, sukladno odredbi članka 22. ZZTN, primje­njuje
se kriterij ukupnog godiš­nje­g prometa sudionika koncentracije. Zbog
specifičnosti djelatnosti bankarstva, umjesto kriterija ukupnog godiš­nje­g
prometa, primje­njuje se kriterij 1/10 ukupne aktive poduzetnika u godini koja
je prethodila koncentraciji.

1/10 ukupne aktive
sudionika koncentracije, u obračunskom razdob­lju koje je prethodilo
koncentraciji (prema godiš­njim financijskim izvješćima sudionika koncentracije
za 1999. godinu), iznosi:

|  |  |
| --- | --- |
| Sudionik | 1/10 aktive sudionikâ |
| koncentracije | koncentracije u 1999. godini |
| ZABA | 2.510.132.600,00 kn |
| ZABA-Pomorska | 145.759.200,00 kn |
| Ukupno | 2.655.891.800,00 kn |

Sukladno odredbi članka 22. stavka 1. ZZTN, na prije opisani način nastala je
koncentracija poduzetnika koja podliježe obveznoj prijavi radi ocjene i upisa u
Upisnik o koncentracijama.

c) Uprava ZABA-e predmetnu
koncentraciju obrazlaže slje­dećim pravnim i gospodarskim razlozima:

– formalizira­nje dosadaš­nje­g
položaja jedinog dioničara ZABA-Pomorske,

– efikasnija prisutnost
ZABA-e u re­giji Dalmacija, te ujed­načena kvaliteta usluga i proizvoda prema
standardima ZABA-e, kako za dosadaš­nje klijente ZABA-Pomorske, tako  i za potencijalne nove  klijente u re­giji,

– bo­lje pozicionira­nje
ZABA-e na tržištu, da­lj­nji organski rast i
jača­nje konkurentske pozicije,

– objedi­njava­nje poslovnih
funkcija, te s tim u svezi bo­lje korište­nje marketinških, informatičkih,
tehničkih i ­ljudskih resursa,

– porast jamstvenog kapitala ZABA-e, kao značajne kate­gorije u
sigurnosti poslova­nja banke.

d) Mjerodavno tržište utvrđeno je kao tržište univerzalnog bankarstva na
području Republike Hrvatske.

e) Tržišni udjeli sudionika
koncentracije na području Repub­like Hrvatske, s obzirom na ukupnu aktivu, na
mjerodavnom tržištu u 1999. godini, iznose:

if !supportLineBreakNewLine
endif

|  |  |  |
| --- | --- | --- |
| Ukupna aktiva banaka u Republici Hrvatskoj   (1999. godina) – 93.522.904.000,00 kn | | |
| PODUZETNIK | AKTIVA | UDJEL U  UK. AKTI-  VI RH |
| 1. Zagrebačka banka d.d. | 25.101.326.000,00 kn | 26,84% |
| 2. Privredna banka Zagreb d.d. | 15.743.609.000,00 kn | 16,83% |
| 3. Splitska banka d.d. | 7.435.971.000,00 kn | 7,95% |
| 4. Riječka banka d.d. | 6.139.166.000,00 kn | 6,56% |
| 5. Dubrovačka banka d.d. | 3.663.139.000,00 kn | 3,92% |
| 6. RBA d.d. | 2.946.967.000,00 kn | 3,15% |
| 7. Varaždinska banka d.d. | 2.628.430.000,00 kn | 2,81% |
| 8. Slavonska banka d.d. | 2.480.620.000,00 kn | 2,65% |
| 9. Hypo Alpe Adria banka d.d. | 2.242.455.000,00 kn | 2,40% |
| 10. Dalmatinska banka d.d. | 2.227.303.000,00 kn | 2,38% |
| 11. HPB d.d. | 1.944.166.000,00 kn | 2,08% |
| 12. Istarska banka d.d. | 1.770.145.000,00 kn | 1,89% |
| 13. Croatia banka d.d. | 1.724.326.000,00 kn | 1,84% |
| 14. Bjelovarska banka d.d. | 1.643.992.000,00 kn | 1,76% |
| 15. Pomorska banka d.d. | 1.457.592.000,00 kn | 1,56% |
| 16. Bank Austria Croatia d.d. | 1.326.805.000,00 kn | 1,42% |
| 17. Međimurska banka d.d. | 1.124.249.000,00 kn | 1,20% |
| 18. Riadria banka d.d. | 1.012.647.000,00 kn | 1,08% |
| 19. Trgovačka banka d.d. | 469.795.000,00 kn | 0,50% |
| 20. BNP-Dresdner Croatia d.d. | 350.097.000,00 kn | 0,37% |
| 21. Čakovečka banka d.d. | 305.974.000,00 kn | 0,33% |
| 22. Laguna banka d.d. | 209.166.000,00 kn | 0,22% |
| 23. Societe Generale | 133.842.000,00 kn | 0,14% |
| 24. Hypobanka | 47.790.000,00 kn | 0,05% |
| Ukupno | 93.522.904.000,00 kn | 100,00% |

if !supportEmptyParas endif

3. Razmatrajući navedene či­njenice vezane uz ocje­njiva­nje predmetne
koncentracije, Savjet za zaštitu tržišnog natjeca­nja, sukladno svojim
ovlastima iz članka 30. stavka 2. točke 3. ZZTN, na 39. sjednici, održanoj 28.
studenoga 2000., ocijenio je:

a) S obzirom na ukupni godiš­nji
promet sudionika koncentracije u 1999. godini, izračunat na osnovi 1/10 ukupne
aktive uk­ljučenih poduzetnikâ, a koji iznosi 2.655.891.800,00 kn, pripaja­njem
ZABA-Pomorske ZABA-i nastala je koncentracija poduzetnika koja podliježe
obveznoj prijavi radi ocjene i upisa u Upisnik o koncentracijama u smislu
odredaba članka 22. stavka 1. točke 2. ZZTN.

b) U predmetnom slučaju riječ
je o dopuštenoj koncentraciji, u smislu odredaba ZZTN.

Pri donoše­nju takve ocjene Savjet je naročito uzeo u obzir sljedeće
razloge:

aa) ZABA-Pomorska je i prije predmetne koncentracije bila društvo u isk­ljučivom
vlasništvu ZABA-e, pa je tako i tvrtka ZABA-Pomorske sadržavala cjelokupnu
tvrtku ZABA-e, a njeni financijski rezultati konsolidiraju se i iskazuju u financijskim
izvješćima Grupe Zagrebačke banke. Iz navedenoga je razvidno da se zapravo mije­nja
samo pravna forma postojeće­ga poslovnog i pravnog odnosa.

bb) Predmetnom koncentracijom sve usluge i proizvodi ZABA-e, kao i
dostignuća u svrhu podrške komercijalnom pos­lova­nju, bit će dostupna
potrošačima u Dalmaciji, te se može smatrati kako će to pridonijeti podiza­nju
kvalitete bankarskih usluga i sigurnosti poslova­nja na korist sadaš­njih i
budućih klijenata.

c) Provođe­njem ove koncentracije ne dolazi do stvara­nja ili jača­nja
vladajuće­g položaja sudionika koncentracije na mjerodavnom tržištu, a naročito
ne u mjeri koja bi znatno ili trajno ogra­ničila ili ukinula slobodno tržišno
natjeca­nje.

Sukladno svim iznijetim či­njenicama odlučeno je da se prijav­ljena
koncentracija kao dopuštena upiše u Upisnik o koncentracijama, kao što je
navedeno u točki II. izreke ovog rješe­nja.

4. Ovo je rješe­nje konačno u upravnom postupku.

5. Teme­ljem članka 37.a ZZTN, rješe­nja Agencije donesena primjenom
odredbe članka 36. ZZTN objav­ljuju se u »Narodnim novinama«, te je odlučeno
kao u točki IV. izreke ovog rješe­nja.

6. U smislu odredaba Zakona o upravnim pristojbama (»Narodne novine«,
broj 8/96, 131/97, 68/98 i 116/00), tarifni broj 107. točka 1., za rješe­nje o
upisu u Upisnik o koncentracijama plaća se upravna pristojba u iznosu od
250.000,00 kuna.

Uplatu treba izvršiti na račun broj: 30102-630-16, poziv na broj:
24/5002 – MB, u roku od osam dana od dana dostav­lja­nja ovog rješe­nja, te
Agenciji dostaviti dokaz o izvršenoj uplati.

UPUTA O PRAVNOM LIJEKU

Protiv ovog rješe­nja nije dopuštena žalba, ali nezadovo­ljna stranka
može pokrenuti upravni spor pred Upravnim sudom Republike Hrvatske u roku od
trideset dana od dana dostave ovoga rješe­nja.

Klasa: UP/I-030-02/2000-01/56
Urbroj: 580-02-2001-11-12
Zagreb, 1. ožujka 2001.

Ravnatelj
**mr. sc. Hrvoje Momčinović**, v. r.

Rješenje, NN 4/2002-153
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)